एह मुद्दा पर अमिताभ फेसबुक आ ट्वीटर पर लिखलन - "बिहार पुलिस ने माओवादियों के खिलाफ अपनी लड़ाई के लिए पुलिसकर्मियों की भर्ती में मेरी तस्वीर का इस्तेमाल किया…. यह पूरी तरह गैरकानूनी, गलत और अपमानजनक है। वे (बिहार पुलिस) मेरी या ‘सोनी’ की इजाजत के बगैर ऐसा नहीं कर सकते हैं…उन्होंने इजाजत नहीं ली और उन्हें इसका इस्तेमाल फौरन बंद कर देना चाहिए…हम अपने वकीलों से इस बारे में बात कर रहे हैं।"
एहिजा इ बतावल जरुरी बा कि बिहार पुलिस राज्य के माओवाद प्रभावित कैमूर जिला में अपना ओर से एगो पोस्टर जारी कइले रहे, जवना में अमिताभ बच्चन का तस्वीर का संगे एगो कविता भी रहे। जिला पुलिस एहिजा माओवाद प्रभावित प्रखंड अधौरा, भगवानपुर अउर रामपुर में कई गो अइसन पोस्टर लगवले रहे, जवना में जिनमें अमिताभ बच्चन के देखावल गइल रहे। एह योजना के मकसद नवहा लोगन के राज्य पुलिस अउर केंद्रीय अर्द्ध सैनिक बल में काम करे खातिर तैयार कइल रहे। एह पोस्टर में कहल गइल बाटे - "मारने से अच्छा है कि सुरक्षा करें।"
अमिताभ बच्चन के एतराज के बाद पुलिस ई पोस्टर हटा देले बाटे। पटना से मिलल रिपोर्ट के मुताबिक कैमूर जिला पुलिस अधीक्षक उमाशंकर सुधांशु कहलन कि अमिताभ के आपत्ति के बारे में पता चलला पर अधौरा प्रखंड में (एकमात्र जगह जहां पुलिस द्वारा बच्चों को पढ़ाया जाता है) लागल उनुकर बैनर को हटा लिहल गइल बाटे। ऊ इहो कहलन कि हमनी के मकसद नवहा लोगन के शिक्षा का ओर मोड़ल रहे। अमिताभ बच्चन नवहा पीढी में खासा लोकप्रिय बाडन, ओह से एह नेक उद्देश्य में उनकर तस्वीर इस्तेमाल करे के फैसला कइल गइल। लेकिन, अमिताभ बच्चन से इजाजत ना लिहल गइल रहे, एकरा खातिर ऊ खेद भी प्रकट कइलन।
hin_Deva bho_Deva bho_Deva